text: Yngre par overfaldt 54-årig
  08 juni 2013 kl. 10.33
  En 29-årig mand og en 26-årig kvinde sparkede i aftes døren ind til en lejlighed i Kolding og overfaldt beboeren.
  Den 54-årige beboer ringede straks til politiet, men de unge smadrede en flaske i hovedet på manden, tog hans mobiltelefon, ringede til politiet og fik den vagthavende overbevist om, at det var en misforståelse, skriver JydskeVestkysten.
  Dernæst tvang de manden til at røbe sin pinkode, og mens den ene hævede penge på mandens dankort, holdt den anden vagt.
  Derefter forsvandt de begge med pengene.
  Den 54-årige kendte røverne, så politiet kunne hurtigt anholde dem.
  